Γουένιεν Γκέιμπριελ

Ο **Γουένιεν Γκέιμπριελ** (*Wenyen Gabriel*, γενν. 26 Μαρτίου 1997) είναι Νοτιοσουδανός-Αμερικανός επαγγελματίας καλαθοσφαιριστής, ο οποίος αγωνίζεται ως σέντερ/πάουερ φόργουορντ για την Μπάγερν Μονάχου.

## Κολεγιακή σταδιοδρομία
μικρογραφία|Ο Γκάμπριελ στο τουρνουά «Τζόρνταν Brand Classic» το 2016
Ο Γκέιμπριελ έκανε το ντεμπούτο του για τους Κεντάκι Γουάιλντκατς σε ένα παιχνίδι επίδειξης στις 31 Οκτωβρίου 2016, εναντίον του Πανεπιστημίου Κλέριον, καταγράφοντας 9 πόντους, 2 ριμπάουντ και 1 ασίστ σε 17 λεπτά.  Ως πρωτοετής, έπαιξε σε 38 παιχνίδια, συμπεριλαμβανομένων 23 ως βασικός, με μέσο όρο 4,6 πόντους και 4,8 ριμπάουντ σε 17,8 λεπτά.  Κατά τη διάρκεια του δεύτερου έτους, ο έγινε βασικός συντελεστής για την επιτυχία του Κεντάκι εκείνη τη σεζόν, καταγράφοντας 6,8 πόντους και 5,4 ριμπάουντ σε 37 παιχνίδια. Ήταν ο κορυφαίος σε κοψίματα για την ομάδα, με 40.

## Επαγγελματική σταδιοδρομία
### Σακραμέντο Κινγκς (2018-2020)
Ο Γκέιμπριελ δηλώθηκε για NBA Ντραφτ του 2018, αλλά δεν επιλέχθηκε. Εντάχθηκε στους Σακραμέντο Κινγκς για το NBA Σάμερ Λιγκ 2018. Στις 31 Ιουλίου 2018, υπέγραψε συμβόλαιο με τους Κινγκς. Ωστόσο, δεν έπαιξε σε κανένα παιχνίδι κατά τη διάρκεια αυτής της σεζόν.

Λίγο πριν την έναρξη της σεζόν 2019-20, οι Κινγκς μετέτρεψαν το συμβόλαιο του Γκέιμπριελ σε κανονικό συμβόλαιο. Κατέγραψε νταμπλ νταμπλ με 16 πόντους και 16 ριμπάουντ για τους Στόκτον Κινγκς στις 20 Δεκεμβρίου 2019, σε νίκη εναντίον των Ντέλαγουερ Μπλου Κόουτς. Στις 11 Ιανουαρίου 2020, ο Γκέιμπριελ είχε 37 πόντους, 11 ριμπάουντ και 3 ασίστ για τους Στόκτον Κινγκς στην νίκη με 163-143 εναντίον των Άιοβα Γουλβς.

### Πόρτλαντ Τρέιλ Μπλέιζερς (2020)
Στις 20 Ιανουαρίου 2020, ο Γκέιμπριελ δόθηκε στους Πόρτλαντ Τρέιλ Μπλέιζερς, μαζί με τους Τρέβορ Αρίζα και Κέιλεμπ Σουόνιγκαν, ως αντάλλαγμα για τους Κεντ Μπέιζμορ, Άντονι Τόλιβερ και δύο μελλοντικές επιλογές του δεύτερου γύρου. Έκανε το ντεμπούτο του για τους Μπλέιζερς στις 31 Ιανουαρίου, με 1 ριμπάουντ, 1 ασίστ και 1 κόψιμο σε 13 λεπτά, καθώς οι Μπλέιζερς νίκησαν τους Λος Άντζελες Λέικερς με 127-119.

### Νιου Ορλίνς Πέλικανς (2020-2021)
Στις 30 Νοεμβρίου 2020, ο Γκέιμπριελ υπέγραψε με τους Νιου Ορλίνς Πέλικανς. Σε 21 αγώνες με την ομάδα είχε μέσο όρο 3,5 πόντους, 2,69 ριμπάουντ και 0,4 κόψιμο σε 11,5 λεπτά ανά αγώνα. Αποδεσμεύθηκε λίγο πριν την έναρξη της σεζόν 2021-22.

### Ουισκόνσιν Χερντ (2021)
Τον Οκτώβριο του 2021, ο Γκέιμπριελ εντάχθηκε στους Ουισκόνσιν Χερντ. Σε 12 αγώνες, είχε μέσο όρο 13,8 πόντους, 8,6 ριμπάουντ, 1 ασίστ, 1,1 κλέψιμο και 2 κοψίματα σε 25,8 λεπτά ανά αγώνα.

### Μπρούκλιν Νετς (2021)
Στις 21 Δεκεμβρίου 2021, ο Γκέιμπριελ υπέγραψε 10ήμερο συμβόλαιο με τους Μπρούκλιν Νετς. Έπαιξε ένα παιχνίδι για την ομάδα.

### Λος Άντζελες Κλίπερς (2021-2022)
Στις 31 Δεκεμβρίου 2021, ο Γκέιμπριελ υπέγραψε 10ήμερο συμβόλαιο με τους Λος Άντζελες Κλίπερς. Υπογράφηκε ένα τρίτο συμβόλαιο 10 ημερών με τους Κλιππερς στις 11 Ιανουαρίου 2022.

### Δεύτερη θητεία στους Ουισκόνσιν Χερντ (2022)
Μετά την λήξη του δεύτερου 10ήμερου συμβολαίου του, ο Γκέιμπριελ εντάχθηκε ξανά στους Ουισκόνσιν Χερντ στις 21 Ιανουαρίου.

Στις 29 Ιανουαρίου 2022, ο Γκέιμπριελ υπέγραψε 10ήμερο συμβόλαιο με τους Νιου Ορλίνς Πέλικανς. Δεν έπαιξε σε παιχνίδι για τους Πέλικανς πριν λήξει το συμβόλαιό του. Στις 8 Φεβρουαρίου, επανεντάχθηκε στους Χερντ.

### Λος Άντζελες Λέικερς (2022-2023)
μικρογραφία|Ο Γκάμπριελ με τους Λέικερς το 2022
Στις 1 Μαρτίου 2022, ο Γκέιμπριελ υπέγραψε συμβόλαιο με τους Λος Άντζελες Λέικερς. Στις 8 Απριλίου 2022, οι Λέικερς μετέτρεψαν το αμφίδρομο συμβόλαιο του Γκάμπριελ σε κανονικό διετές συμβόλαιο. Με τους Λέικερς, σε 68 παιχνίδια, στα οποία έπαιξε 15,1 λεπτά ανά παιχνίδι, είχε μέσο όρο 5,5 πόντους, 4,2 ριμπάουντ και 0,5 κόψιμο ανά παιχνίδι.

Στις 3 Οκτωβρίου 2023, ο Γκέιμπριελ υπέγραψε με τους Μπόστον Σέλτικς, αλλά αποδεσμεύθηκε στις 20 Οκτωβρίου.

### Δεύτερη θητεία στους Ουισκόνσιν Χερντ/Μέμφις Γκρίζλις (2023-2024)
Στις 30 Οκτωβρίου 2023, ο Γκέιμπριελ εντάχθηκε ξανά στους Ουισκόνσιν Χερντ και στις 8 Μαρτίου 2024, υπέγραψε 10ήμερο συμβόλαιο με τους Μέμφις Γκρίζλις. Με τους Γκρίζλις, σε 5 παιχνίδια, είχε μέσο όρο 16,2 λεπτά, 3,4 πόντους, 5,0 ριμπάουντ και 0,4 κόψιμο ανά παιχνίδι. Στις 18 Μαρτίου, επέστρεψε στους Χερντ.

### Βακέρος ντε Μπαγιαμόν (2024)
Στις 11 Μαρτίου 2024, ο Γκέιμπριελ υπέγραψε με την Βακέρος ντε Μπαγιαμόν από το Πουέρτο Ρίκο. Σε 23 αγώνες είχε μέσο όρο 13,0 πόντους, 7,4 ριμπάουντ και 1,3 κόψιμο (7ος στο πρωτάθλημα) ανά αγώνα.

### Μακάμπι Τελ Αβίβ (2024)
Στις 10 Ιουλίου 2024, ο Γκέιμπριελ υπέγραψε διετές συμβόλαιο με την Μακάμπι Τελ Αβίβ της Ευρωλίγκα. Κατά τη διάρκεια του Σεπτεμβρίου, υπέστη τραυματισμό που τον άφησε έξω για 3-4 εβδομάδες.

### Παναθηναϊκός (2024-2025)
Στις 23 Δεκεμβρίου 2024, ο Γκέιμπριελ υπέγραψε συμβόλαιο με τον Παναθηναϊκό. Στις 27 Δεκεμβρίου 2024, πραγματοποίησε την πρώτη του συμμετοχή σε αγώνα εναντίον της Μπάγερν Μονάχου για την Ευρωλίγκα, όπου κατέγραψε  6 πόντους, 8 ριμπάουντ και 6 κοψίματα.

### Μπάγερν Μονάχου (2025-σήμερα)
Στις 28 Ιουνίου 2025, ο Γκέιμπριελ υπέγραψε συμβόλαιο με την Μπάγερν Μονάχου.

## Εθνική ομάδα
Ο Γκέιμπριελ εντάχθηκε στην Εθνική Νότιου Σουδάν τον Αύγουστο του 2023, καθώς επιλέχθηκε για το Παγκόσμιο Κύπελλο του 2023, όπου το Νότιο Σουδάν έκανε το διεθνές ντεμπούτο του. Ο Γκέιμπριελ και η ομάδα του Νότιου Σουδάν κατέγραψαν ιστορία για το έθνος, τερματίζοντας ως η κορυφαία ομάδα από όλα τα αφρικανικά έθνη στο τουρνουά. Η ομάδα έλαβε αυτόματη πρόκριση για το τουρνουά καλαθοσφαίρισης ανδρών των Ολυμπιακών Αγώνων του 2024 στο Παρίσι, πρώτη συμμετοχή για την ομάδα και τον Γκέιμπριελ.

## Προσωπική ζωή
Ο Γκέιμπριελ γεννήθηκε στο Χαρτούμ του Σουδάν, στις 26 Μαρτίου 1997. Επειδή η αδελφή του - που γεννήθηκε ένα χρόνο νωρίτερα - είχε πεθάνει σε νηπιακή ηλικία, ο Γκέιμπριελ πήρε το όνομα «Wenyen», που σημαίνει «σκούπισε τα δάκρυά σου» στη γλώσσα Ντίνκα. Δύο εβδομάδες μετά τη γέννησή του, η μητέρα του Γκέιμπριελ, Ρεμπέκα Γκακ, μετακόμισε μαζί του και με τους τρεις αδελφούς του στο Καΐρο της Αιγύπτου, για να ξεφύγει από τη βία του Β΄ Σουδανικού Εμφύλιου Πολέμου. Ενώ η μητέρα του Γκέιμπριελ εργάστηκε για να κερδίσει αρκετά χρήματα ώστε να μετακομίσει και ο πατέρας του, Μακούακ, στο Κάιρο, ο επτάχρονος αδελφός του, Κομότ, έγινε ο βασικός φροντιστής του Γκέιμπριελ. Δύο χρόνια μετά την μετακόμιση στην Αίγυπτο, τα Ηνωμένα Έθνη αποδέχθηκαν το αίτημα για μεταφορά της οικογένειας προσφύγων στο Μάντσεστερ του Νιου Χάμσαϊρ, μια αμερικανική πόλη με μεγάλο πληθυσμό Νοτιοσουδανών.

Ο Γκέιμπριελ έγινε πολίτης των ΗΠΑ το 2017, όταν οι γονείς του έγιναν πολίτες. Πήρε τα χαρτιά και το διαβατήριο του το 2015, και εκπροσώπησε την Επίλεκτη Εθνική ΗΠΑ Νέων στο Nike Hoop Summit του 2016. Το 2016, είπε ότι θεωρεί το Νότιο Σουδάν ως την πατρίδα του.

## Παραπομπές


## ΕΞωτερικοί σύνδεσμοι

* 
* Kentucky Wildcats bio

Κατηγορία:Νοτιοσουδανοί καλαθοσφαιριστές
Κατηγορία:Αμερικανοί καλαθοσφαιριστές
Κατηγορία:Πολιτογραφημένοι πολίτες των Ηνωμένων Πολιτειών
Κατηγορία:Αμερικανοί νοτιοσουδανικής καταγωγής
Κατηγορία:Πάουερ φόργουορντ
Κατηγορία:Σέντερ
Κατηγορία:Καλαθοσφαιριστές Εθνικής Νότιου Σουδάν
Κατηγορία:Καλαθοσφαιριστές Παγκοσμίου Κυπέλλου 2023
Κατηγορία:Καλαθοσφαιριστές στους Θερινούς Ολυμπιακούς Αγώνες 2024
Κατηγορία:Καλαθοσφαιριστές Σακραμέντο Κινγκς
Κατηγορία:Καλαθοσφαιριστές του NBA
Κατηγορία:Καλαθοσφαιριστές Στόκτον Κινγκς
Κατηγορία:Καλαθοσφαιριστές D-League
Κατηγορία:Καλαθοσφαιριστές Πόρτλαντ Τρέιλ Μπλέιζερς
Κατηγορία:Καλαθοσφαιριστές Νιου Ορλίνς Πέλικανς
Κατηγορία:Καλαθοσφαιριστές Ουισκόνσιν Χερντ
Κατηγορία:Καλαθοσφαιριστές Μπρούκλιν Νετς
Κατηγορία:Καλαθοσφαιριστές Λος Άντζελες Κλίπερς
Κατηγορία:Καλαθοσφαιριστές Λος Άντζελες Λέικερς
Κατηγορία:Καλαθοσφαιριστές Μέμφις Γκρίζλις
Κατηγορία:Καλαθοσφαιριστές Βακέρος ντε Μπαγιαμόν
Κατηγορία:Καλαθοσφαιριστές Μακάμπι Τελ Αβίβ
Κατηγορία:Καλαθοσφαιριστές Πρωταθλήματος Ισραήλ
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Μπάγερν Μονάχου
Κατηγορία:Καλαθοσφαιριστές Πρωταθλήματος Γερμανίας